На гроба ти не хвърлих пръст
На гроба ти не хвърлих пръст, 
не го накичих със цветя –
постигнала те в бой смъртта,
ти недей тлейш дори без кръст.

Кат брат познавах те добре,
делих с теб нужди и мечти –
приживе скромен беше ти
и скромен гражданин умре.

Предчувстваше смъртта си в бой;
но жалба аз от теб не чух –
другарю, мир на твоя дух,
поклон теб – скромния герой.

Стихотворения на Стамен Панчев